Karim Zaimović
Karim Zaimović (6. maj 1971 - 13. august 1995.) bio je bosanskohercegovački novinar i pisac, najpoznatiji po zbirci kratkih priča Tajna džema od malina. Smatra se jednim od najtalentovanijih pisaca sa prostora bivše Jugoslavije. Nakon završetka sarajevske Prve gimnazije 1989. i odsluženja vojnog roka upisuje Akademiju likovnih umjetnosti, sa koje poslije nekoliko mjeseci prelazi na studij komparativne književnosti Filozofskog fakulteta u Sarajevu. Preminuo je tokom rata u BiH od posljedica ranjavanja od minobacačkih granata tokom opsade Sarajeva.